
ŠILUTĖS RAJONO SAVIVALDYBĖS ADMINISTRACIJOS
ŠVIETIMO, SPORTO IR KULTŪROS SKYRIUS


AIŠKINAMASIS RAŠTAS
DĖL TARYBOS SPRENDIMO „DĖL MOKESČIO UŽ NEFORMALŲJĮ VAIKŲ UGDYMĄ ŠILUTĖS SPORTO MOKYKLOJE MOKĖJIMO TVARKOS APRAŠO PATVIRTINIMO“ PROJEKTO


 2026 m. rugpjūčio 12  d.
Šilutė


	
1. Parengto projekto tikslai ir uždaviniai.

	Patvirtinti Mokesčio už neformalųjį vaikų ugdymą Šilutės sporto mokykloje mokėjimo tvarkos aprašą. Mokėjimo tvarka atitiks galiojančių teisės aktų nuostatas, joje bus nustatytos mokesčio lengvatos.
 

	
2. Kaip šiuo metu yra sureguliuoti projekte aptarti klausimai.

	Gautas Šilutės sporto mokyklos direktoriaus 2026 m. rugpjūčio 7 d. raštas Nr. 3SM-70 (1.6.E), kuriuo prašoma pakeisti Mokesčio už neformalųjį vaikų ugdymą mokėjimo tvarkos aprašą. Šiuo metu galiojantis Tvarkos aprašas yra bendras Šilutės meno ir Šilutės sporto mokykloms. Naujas Mokesčio už neformalųjį vaikų ugdymą Šilutės sporto mokykloje mokėjimo tvarkos aprašas bus taikomas tik Šilutės sporto mokyklai, todėl juo bus aiškiau ir patogiau naudotis. Apraše aiškiai nustatoma mokesčio mokėjimo tvarka, kai vaikas lanko daugiau kaip vieną ugdymo programą, kaip atsiskaitoma už ugdymą, kai sutartis nutraukiama iki mėnesio 15 dienos, reglamentuojamas mokesčio lengvatų taikymas, tėvų (globėjų, rūpintojų) atsakomybė ir įsiskolinimų išieškojimas Lietuvos Respublikos teisės aktų nustatyta tvarka.

	
3. Kokių pozityvių rezultatų laukiama.

	Bus aiškiai reglamentuota mokesčio už neformalųjį vaikų ugdymą tvarka.

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Nereikės. 

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinis vertinimas pridedamas.

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Dėl numatomų taikyti mokesčio lengvatų gali būti surenkama mažiau specialiųjų lėšų.


	
8. Projekto autorius ar autorių grupė.

	Švietimo, sporto ir kultūros skyriaus vedėja Dainora Butvydienė.


	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Mokestis, neformalusis ugdymas.


	
10. Kiti, autorių nuomone, reikalingi pagrindimai ir paaiškinimai.

	Nėra.




  Skyriaus vedėja       				                                          Dainora Butvydienė                                                    






